Vigo

Vigo je najveći grad u autonomnoj zajednici Galiciji sa svojih 292,986 stanovnika On se nalazi na krajnjem zapadu Španjolske, u Provinciji Pontevedra u kojoj je administrativni centar. Vigo je najveća evropska ribarska luka, poznat po hladnjačama i tvornicama ribljih konzervi. Geografija Vigo leži na jugozapadu Galicije na istoimenom poluotoku koji zadire u Atlantik, udaljen 27 km od grada Pontevedra i nekih 38 km od portugalske granice. Historija Vigo je prvi put dokumentiran u 15. vijeku, dotad je bio toliko mali, da ga nisu držali ni za selo. Za englesko-španjolskih sukoba oko kolonija u dva navrata 1585. i 1589. ga je napao engleski admiral Francis Drake. A nakon toga u Ratu za španjolsko nasljeđe je zajednička britanska-nizozemska flota pod komandom Georga Rooka i Jamesa Butlera, u zaljevu ispred Viga 1702. uništila španjolsko-francusku flotu. Znamenitosti Vigo je grad moderne arhitekture, ali ima i nekoliko starijih građevina, među njima srednjovjekovnu kapelu Casa de Caridada, neoklasicističku crkvu Santo Cristo de la Victoria, podignutu u spomen na pobjedu protiv napoleonove vojske u Ratu za nezavisnost (1808-14); i Zamak Castro iz 17. vijeka. Privreda Ribarstvo je vijekovima bilo glavna privredna grana Viga, ono je početkom 21. vijeka doživjelo velik udarac nakon izljevanja nafte u Biskajski zaljev. Vigo je pored tog što je značajna luka i snažan industrijski centar; drvne, prehrambene, kožarske i mašinske industrije. Sport Grad je od 1923. dom nogometnog kluba Celta de Vigo. Pobratimski gradovi Reference Vanjske veze Concello de Vigo (es)